ไฟแนนซ์ทูเดย์
เลอศักดิ์ จุลเทศ ผู้อำนวยการธนาคารออมสิน เร่งตะลุยแจกเงินช่วยเหลือผู้ประสบภัยครัวเรือนละ 5,000 บาท
2 ธ.ค. 2554

เลอศักดิ์ จุลเทศ ผู้อำนวยการธนาคารออมสิน เร่งตะลุยแจกเงินช่วยเหลือผู้ประสบภัยครัวเรือนละ 5,000 บาท 
คาดงานนี้ออมสินคงต้องสำรองเงินจ่ายแทนรัฐบาลก่อนมากกว่า 1 หมื่นล้านบาท เพราะล่าสุดมียอดขึ้นทะเบียนแล้วกว่า 2 ล้านราย ซึ่งงานถือว่าการกุศลล้วนๆ ทำฟรีไม่มีชาร์ท 




...ลักษณ์ วจนานวัช ผู้จัดการ ธ.ก.ส. ออกมาเปรยแล้วว่า บัตรเครดิตชาวนา สงสัยว่าจะแจกให้ไม่ทันวันที่ 1 ม.ค. 2555 นี้แน่ เหตุเพราะผลประชุมบอร์ดล่าสุดสั่งตีกลับข้อเสนอของ ธ.ก.ส. เรื่องเอกชนที่ผ่านการคัดเลือกวางระบบบัตรเครดิตชาวนา เพราะหลังล้มประมูลรอบแรกไปแล้ว ก็เปิดประมูลรอบใหม่ได้รายชื่อเอกชนรายใหมคือ บริษัท วี-สมาร์ท ที่เสนอราคาประมูล 177 ล้านบาท ต่ำที่สุดเมื่อเทียบกับอีก 2 รายที่เสนอราคา 231 ล้านบาท และ 250 ล้านบาท ถือว่าต่ำกว่าราคากลางที่ตั้งไว้ 300 ล้านบาท ระยะเวลา 3 ปีอยู่มาก 
...แต่ได้ข่าวว่าบอร์ด ธ.ก.ส.ออกจะแหยงๆ เพราะบริษัท วี-สมาร์ท คือบริษัทเดียวกับที่ได้สัญญาทำสมาร์ตการ์ดฉาวของกระทรวงไอซีที ทำให้บอร์ดบางคนเสนอขอให้ ธ.ก.ส.ไปทบทวนข้อเสนอในสัญญาของ วี-สมาร์ทใหม่ ว่าทำได้จริงหรือไม่ภายในเวลาที่กำหนดหรือไม่ หวั่นจะซ้ำรอยกระทรวงไอซีที เพราะของถูกไม่จำเป็นต้องเป็นของดีเสมอไป ชิมิ